הוועדה לקידום מעמד האישה, כנסת 18, פרוטוקול מספר 5, 2009-06-02 00:00

ציפי חוטובלי: אנחנו דנים היום בהסדרים לחופשת לידה של חברות כנסת.

ציפי חוטובלי: הייתי אומרת שזה דיון מאוד חשוב.

ציפי חוטובלי: הוא נועד כדי לאפשר לנשים צעירות ולנשים שמקימות משפחה ויולדות להשתלב בתוך המערך של כל עבודה ציבורית, בין אם זה ברשות מקומית, בין אם זה בהנהגה הפוליטית.

ציפי חוטובלי: הייתי רוצה שעו"ד ארבל תפרט את המצב המשפטי.

ארבל אסטרחן: מכיוון שחברות הכנסת אינן נחשבות עובדות חוקי העבודה לא חלים עליהן וגם עניין חופשת הלידה.

ארבל אסטרחן: יתירה מזאת, אין היום בחוק התייחסות לגבי היעדרות של חבר כנסת מסיבות שקשורות למצב רפואי.

ארבל אסטרחן: יכול להיות שיש מקום להסדיר את הנושא.

ארבל אסטרחן: הסדרה כזאת מחייבת למצוא פתרון שלא יפגע בזכות לבחור ולהיבחר.

ציפי חוטובלי: אני לא רואה מצב שבו לידה דומה למחלה.

ארבל אסטרחן: זאת לא הבעיה.

ארבל אסטרחן: עובדת שכירה אינה רשאית לבוא לוועדה.

ארבל אסטרחן: יכול להיות שאפשר להסדיר את זה כך שבתקופה הזאת מישהו אחר ימלא את מקומה.

ארבל אסטרחן: זה מחייב הסדרה חוקתית.

ארבל אסטרחן: זה דבר שלא קיים היום.

ארבל אסטרחן: גם העניין של מחלה של חבר כנסת איננו מוסדר.

ארבל אסטרחן: המקרה היחיד שמוסדר היום, שהוא לא דומה, זה כאשר חבר כנסת מורשע בעבירה פלילית.

ארבל אסטרחן: המצב המשפטי היום לא מאפשר כניסה של מישהו אחר.

ארבל אסטרחן: קביעה שלפיה חברת כנסת איננה יכולה להשתתף בדיונים מהווה פגיעה בה ובבחירה.

ציפי חוטובלי: הפרשנות שנתנה היועצת המשפטית של הכנסת אמרה שמאחר ואין מעביד - הכנסת אינה מעביד - חברת הכנסת לא נחשבת לעובדת.

ציפי חוטובלי: האם יש פרשנות אחרת?

ציפי חוטובלי: מדובר בעבודה לכל דבר ועניין.

ארבל אסטרחן: זה שנעשית עבודה לא אומר שזאת עבודה מבחינת יחסי עבודה.

ארבל אסטרחן: זו לא המצאה שלנו.

ארבל אסטרחן: אומנם אין פסיקה מפורשת לגבי חברי כנסת, אבל יש לגבי ראשי רשויות.

ארבל אסטרחן: נשאלה שאלה לגבי דמי אבטלה, נשאלה שאלה לגבי הלנת שכר.

ארבל אסטרחן: בתי הדין קבעו שאכן זכות מסוימת קיימת אבל היא לא הופכת את חבר הכנסת לעובד.

אורית זוארץ: מה קורה לגבי ראשי רשויות מקומיות?

נסים זאב: הסוגיה היא שכר?

ציפי חוטובלי: יש כמה דברים.

ציפי חוטובלי: ברור שהיא זכאית לחופשת לידה.

ציפי חוטובלי: השאלה מה קורה בתקופת הזמן הזאת.

ציפי חוטובלי: השאלה אם ייכנס מחליף במקומה.

ציפי חוטובלי: כרגע זה לא המצב.

ציפי חוטובלי: המצב כרגע הוא שהיא לא נחשבת כעובדת.

ארבל אסטרחן: זה מבחינת הרקע המשפטי הבסיסי.

ארבל אסטרחן: אנחנו נמצאים במצב ייחודי.

ארבל אסטרחן: גם אנחנו סברנו וגם ועדת האתיקה נתנה גושפנקא מפורשת.

ארבל אסטרחן: רואים בהבנה את העובדה שחברת הכנסת תבחר לא למלא את כהונתה בכנסת או את תפקידה באופן מלא.

ארבל אסטרחן: הזכות להשתתף בהצבעות ובוועדות נשמרת.

ארבל אסטרחן: יש לה זכות להעדר מהעבודה בכנסת, מה שלא יכול להיות לחברי כנסת אחרים.

ארבל אסטרחן: אין ספק שניתן לראות בלידה הצדקה סבירה וראויה להיעדרות - לפחות בתקופה מקובלת - כמו חופשת לידה של עובדת.

ארבל אסטרחן: זה אומר שחברת הכנסת תקבל את כל תנאיה.

ציפי חוטובלי: מי ראוי שישלם?

ארבל אסטרחן: לא רוצים להעביר את זה לביטוח הלאומי.

ארבל אסטרחן: הכנסת היא זאת שצריכה לשלם.

ארבל אסטרחן: יש חברי כנסת שלא עושים את עבודתם מהמשכן והכנסת משלמת.

ארבל אסטרחן: לחברי הכנסת יש שני עוזרים פרלמנטרים.

ארבל אסטרחן: ועדת האתיקה גם קבעה שאם היא תבחר להגיע לישיבות בתקופה שנחשבת לחופשת לידה, אחר כך היא תוכל להיעדר אותו מספר ימים בהמשך.

ארבל אסטרחן: בנוסף קראה ועדת האתיקה לראשי הסיעות בכנסת לכבד את ההחלטה של חברת הכנסת לא לקרוא לה.

אורלי אלמגור-לוטן: אנחנו בדקנו את העניין.

אורלי אלמגור-לוטן: התבססנו על איזו שהיא בקשה מהפרלמנט הצרפתי.

אורלי אלמגור-לוטן: אחת השרות בצרפת ביקשה ליצור איזו שהוא תקופת מעבר לנשים לאחר לידה.

אורלי אלמגור-לוטן: היא ביקשה לראות באיזה מדינות זה קיים.

אורלי אלמגור-לוטן: מדובר בתקופת מעבר שבה ממונה לה מחליף.

אורלי אלמגור-לוטן: אחר כך היא יכולה לחזור.

אורלי אלמגור-לוטן: היא שאלה לגבי הסדרים שונים של חופשות לידה, האם קיים מעון לילדים, חדר למנוחה.

אורלי אלמגור-לוטן: בדקנו 12 מדינות.

אורלי אלמגור-לוטן: בחצי מהמדינות יש חופשת לידה כמו שאר המועסקות, בחצי השני אין כזה הסדר.

ציפי חוטובלי: באיזה מדינות מקובל ההסדר?

ציפי חוטובלי: האם זה קשור לשיעור הנשים?

אורלי אלמגור-לוטן: כתבנו בנייר את המדינה, את הסדרי חופשת הלידה לחברי פרלמנט, את שיעור הנשים בפרלמנט ואת הדירוג בעולם.

אורלי אלמגור-לוטן: בחצי מהמדינות יש חופשת לידה וחברות הפרלמנט נחשבות כמועסקות ומקבלות כמו כל המועסקות.

נסים זאב: האם יש הפרשה כל חודש לביטוח לאומי?

אורלי אלמגור-לוטן: אני לא יודעת.

אורלי אלמגור-לוטן: לא את הכל יש לנו.

אורלי אלמגור-לוטן: ב4 מדינות יש חופשת לידה כמו למועסקות אחרות.

אורלי אלמגור-לוטן: רק בלטבייה יש סוג של תקופת מעבר שחברות הפרלמנט רשאיות לוותר על המנדט שלהן ומישהו יכול לבוא במקום.

אורלי אלמגור-לוטן: הן רשאיות.

אורלי אלמגור-לוטן: נדמה לי שזה רק בלטבייה.

אורלי אלמגור-לוטן: אין חיוב של זה.

אורלי אלמגור-לוטן: במדינות האחרות אין הסדר של חופשת לידה , אבל בכולן יש הסדר להיעדרות של חברת הפרלמנט או חבר הפרלמנט.

אורלי אלמגור-לוטן: זה משתנה.

אורלי אלמגור-לוטן: בחלק מהמדינות זה מוסדר בתקנון של הפרלמנט, בחלק ניתן להעדר בצו.

אורלי אלמגור-לוטן: באיטליה ניתן להעדר 5 חודשים.

אורלי אלמגור-לוטן: במדינות אחרות זה לא מוסדר בתקנון, אבל יש סוג של הסכמה.

ציפי חוטובלי: מי משלם את השכר?

אורלי אלמגור-לוטן: הפרלמנט.

אורלי אלמגור-לוטן: זה איזה שהוא הסדר קצת יותר מורכב.

אורלי אלמגור-לוטן: בפינלנד יש את השיעור הכי גדול של נשים בפרלמנט.

אורלי אלמגור-לוטן: הצורך בהסדר הזה עלה בגלל שיש הרבה נשים שמשתמשות בו.

אורלי אלמגור-לוטן: לרוב אין ניצול של כל הזכאות שהן זכאיות לו לחופשת לידה.

אורלי אלמגור-לוטן: במצטבר זה יוצא כמעט שנה.

אורלי אלמגור-לוטן: יש איזו שהיא מגמה ללכת על חופשות יותר ארוכות.

נסים זאב: כמעט שנה יש חופש?

אורלי אלמגור-לוטן: כמעט שנה.

ציפי חוטובלי: יש לך מידע לגבי הנעשה בארצות הברית?

אורלי אלמגור-לוטן: בארצות הברית אין חופשת לידה.

אורלי אלמגור-לוטן: אין שם חופשת לידה לפי חוק.

אורלי אלמגור-לוטן: בשאר המדינות מדברים על סוגים שונים של חופשות לידה.

אורלי אלמגור-לוטן: יש חופשת אמהות, חופשת אבהות וחופשת הורות שכל אחד מההורים יכול לקחת אותה.

אורלי אלמגור-לוטן: אם יש 14 שבועות, אז 7 שבועות נותנים לאישה ו7 שבועות אפשר להתחלק בין שני ההורים.

אורלי אלמגור-לוטן: בארץ המצב הוא שהזכאות של האבא נגזרת מהאם.

אורלי אלמגור-לוטן: אם האם לא זכאית גם האבא לא זכאי.

אורלי אלמגור-לוטן: השאלה אם זה לא יוצר מצב בעייתי פה בארץ מבחינת חברות הכנסת.

נסים זאב: לא קרה מצב שחברת כנסת ילדה?

ציפי חוטובלי: מדובר בתקדים היסטורי.

ארבל אסטרחן: אצלנו הזכאות של הבעל נגזרת מזכאות האישה, לכן אם לחברת הכנסת אין זכאות גם לבעלה אין.

ארבל אסטרחן: יכול להיות שאם תהיה פנייה נצטרך לחשוב על זה.

ציפי חוטובלי: האם יש חברי כנסת גברים שביקשו?

ארבל אסטרחן: כל הנושא לא התעורר מעל 10 שנים.

ציפי חוטובלי: האם יש הסדר כזה בעולם?

אורלי אלמגור-לוטן: בחלק מהמדינות יש זכאות שהולכת על חופשת הלידה המלאה.

אורלי אלמגור-לוטן: בחלק יש הסדר שהוא על סוג מסוים של חופשת לידה.

אורלי אלמגור-לוטן: באיטליה נותנים 5 חודשים לחברות פרלמנט.

אורלי אלמגור-לוטן: בתשובות שקיבלנו לא נעשתה אבחנה בין חברי פרלמנט לחברות פרלמנט.

אורלי אלמגור-לוטן: חלק מהמדינות אמרו שזה חל גם על חברי פרלמנט.

ציפי חוטובלי: באיזה מדינות?

אורלי אלמגור-לוטן: ב4 מדינות.

אורלי אלמגור-לוטן: בחלק מהמדינות הזכאות היא מכוח זה.

אורלי אלמגור-לוטן: בפינלנד ראינו שמדובר ב-3 סוגי חופשות, שזה כלל גם חופשה לחברי פרלמנט.

אורלי אלמגור-לוטן: בדנמרק זה גם חברי וחברות פרלמנט.

ציפי חוטובלי: השאלה אם גברים ח"כים יכולים לקחת חופשת לידה כאשר האישה יולדת.

ציפי חוטובלי: האם כשחברת הכנסת יולדת היא יכולה לתת לבעלה את האפשרות לשמור על הילדים?

אורלי אלמגור-לוטן: זה שונה מהארץ.

ציפי חוטובלי: אין מקומות שיש הסדר דומה לישראל?

אורלי אלמגור-לוטן: אני לא בדקתי באופן פרטני את החופשות שיש כאן.

אורלי אלמגור-לוטן: כאן יש ניסיון לתת הטבות לאבא.

אורלי אלמגור-לוטן: אני לא מכירה משהו כזה מהעולם.

ציפי חוטובלי: אם אני מבינה נכון, אז המצב הוא שברוב מדינות העולם מקובל שהפרלמנט משלם, לא הביטוח הלאומי.

אורלי אלמגור-לוטן: חצי חצי.

ציפי חוטובלי: ההסדר די דומה למצב שקיים כרגע לפי ההחלטה?

אורלי אלמגור-לוטן: כן.

אורלי אלמגור-לוטן: אישה בהיריון מודיעה שהיא תיעדר.

אורלי אלמגור-לוטן: מכירים בזה כהיעדרות מוצדקת כמו היעדרות לצורך מחלה.

ציפי חוטובלי: עלי לא מקובל שמכנים חופשת לידה כהיעדרות מוצדקת כמו חופשת מחלה.

ציפי חוטובלי: לידה זה אחד האירועים המשמחים של כל משפחה.

ציפי חוטובלי: כדאי שזה יעוגן לא תחת היעדרות מוצדקת.

אורית זוארץ: אנחנו בתחילת תהליך של שינוי חברתי.

אורית זוארץ: הראיה היא שנשים לוקחות חלק בעמדות השפעה בכנסת וברשויות המקומיות.

אורית זוארץ: מבחינתנו זאת הזדמנות פז להעמיק את השינוי החברתי בחקיקה, לקבוע את כל התנאים שבהם יוכלו נשים לממש את ההורות שלהן ואת חופשת הלידה.

אורית זוארץ: כרגע הגברים עדיין לא יולדים.

אורית זוארץ: נשים צריכות לנוח אחרי הלידה ולממש את הזכות הבסיסית שלהן להורות.

אורית זוארץ: יש לנו הזדמנות להוביל את השינוי החברתי ולעגן אותו בחקיקה.

אורית זוארץ: צריך לקבוע אבני דרך להרחבת ההשתתפות של נשים בזירה הציבורית.

אורית זוארץ: כשנבחרתי לכנסת מכרתי את העסקים שלי.

אורית זוארץ: אני כנבחרת ציבור נחשבת לשכירה.

אורית זוארץ: מבחינתי זה נראה משהו טריוויאלי, אבל אם זה לא מעוגן בחקיקה צריך לפעול כך שזה יהיה.

ציפי חוטובלי: כשנכיר בחברי כנסת לכל דבר ועניין יהיו להם זכויות של אבטלה ועוד.

אורית זוארץ: יכול להיות שצריך לעשות את זה.

אורית זוארץ: זה לא משנה אם הם עובדים כנבחרי ציבור.

ציפי חוטובלי: יש מקום לחשוב על ההשלכות.

אורית זוארץ: צריך להרחיב את כל הנושא של הארכת חופשת הלידה כך שגם חברות כנסת תוכלנה ליהנות ולממש את הזכות שלהן להורות.

אורית זוארץ: מה קורה במקרה של נבחרי ציבור שיוצאים למילואים?

אורית זוארץ: האם גם שם יש איזו שהיא שאלה?

אורית זוארץ: מה החוק אומר?

אורית זוארץ: מי מממן את השהות שלהם במילואים?

אורית זוארץ: לצורך מילואים הם עובדים, לצורך הורות אנחנו לא עובדות.

אורית זוארץ: זה חלק מהשינוי שאנחנו שואפות אליו.

אורית זוארץ: האם דינה של חברת כנסת כדינו של חבר כנסת?

אורית זוארץ: יש מקום להשוות.

ציפי חוטובלי: אין מה להשוות.

ציפי חוטובלי: מילואים זה לא 3 חודשים.

ציונה קניג-יאיר: סעיף 7 לחוק חסינות חברי כנסת קובע שחבר כנסת לא יכול להיות פטור משירות מילואים.

ציונה קניג-יאיר: הסידורים בדבר יציאה למילואים ייעשו בהתייעצות עם שר הביטחון.

ציונה קניג-יאיר: יש הסדר לעניין הזה.

ציונה קניג-יאיר: צריך ליזום חקיקה.

ציונה קניג-יאיר: אני לא בטוחה שחקיקה ראשית זאת הדרך להסדיר את העניין הזה.

ציונה קניג-יאיר: זה ברור שזו הפעם הראשונה שזה עולה.

ציונה קניג-יאיר: זה רק מצביע על אפליה שהייתה קיימת.

ציונה קניג-יאיר: עד כה בכנסת לא היו נשים צעירות.

ציפי חוטובלי: לא הייתי מאשימה את הכנסת.

ציונה קניג-יאיר: שישים ומשהו שנים הייתה קיימת אפליה.

ציונה קניג-יאיר: מצב שבו נשים צעירות לא היו נבחרות ציבור זו אפליה.

ציפי חוטובלי: אני חושבת שזה עניין חברתי עמוק.

ציפי חוטובלי: נשים לא שמות את המועמדות שלהן.

ציפי חוטובלי: אני צעירת חברת הכנסת בכנסת הנוכחית.

ציפי חוטובלי: אני יודעת שזה היה מראה מאוד חריג בנוף.

ציפי חוטובלי: זה נחשב למשהו לא מקובל.

ציונה קניג-יאיר: יש לזה השלכות ציבוריות רחבות היקף.

ציונה קניג-יאיר: גם לעניין שחברת כנסת יוצאת לחופשת לידה או בן זוג שיוצא לחופשת לידה יש השלכות ציבוריות.

ציונה קניג-יאיר: ראוי להקים ועדה מקצועית שתהיה מורכבת מארגונים חברתיים, מחברות כנסת.

ציונה קניג-יאיר: הוועדה תוכל לקבוע לאור הניסיון שיש בעולם.

ציונה קניג-יאיר: אני לא בטוחה שחקיקה ראשית זאת הדרך.

אנסטסיה מיכאלי: הריון זה תהליך מאוד לא פשוט.

אנסטסיה מיכאלי: לוקח זמן להבין מה קורה ומה יהיה.

אנסטסיה מיכאלי: אני מאוד מקווה שחברת הכנסת גילה גמליאל תעבור את זה בהצלחה ותלד בזמן.

אנסטסיה מיכאלי: זכות נפלה עלי במדינה להיות הגיורת הראשונה שהולכת ללדת את הילד ה-8 שלה.

ציפי חוטובלי: מה הציפיות שלך כנבחרת ציבור לגבי חופשת הלידה?

אנסטסיה מיכאלי: העניין של חופשת הלידה של חברות כנסת זה עניין מאוד חשוב.

אנסטסיה מיכאלי: מכיוון שזה תקדים אנחנו צריכים לבנות מערכת של חקיקה .

אנסטסיה מיכאלי: יש כאן פלוסים ומינוסים.

אנסטסיה מיכאלי: צריכה לקום איזו שהיא ועדה.

אנסטסיה מיכאלי: אני בטוחה שזה נושא מבורך.

אנסטסיה מיכאלי: בעקבות חוות הדעת של היועצת המשפטית לכנסת זה הגיע לוועדת האתיקה.

אנסטסיה מיכאלי: אין ספק שאני כנציגת ציבור לא אעבור על החוק.

אנסטסיה מיכאלי: אני לא רוצה לפגוע בזכויות של הנשים שנלחמות על חופשת הלידה שלהן.

אנסטסיה מיכאלי: אני בטוחה שנמשיך לדון על חופשת הלידה של חברות הכנסת, אבל צריך לזכור שיש בעיות בחופשת לידה של סטודנטיות או של נשים מובטלות.

אנסטסיה מיכאלי: זה דיון בפני עצמו.

אנסטסיה מיכאלי: יש עוד הרבה דברים אחרים שאפשר לדון בוועדה לקידום מעמד האישה.

ציפי חוטובלי: הנושא היום הוא חופשת הלידה של נבחרות ציבור.

ציפי חוטובלי: כאמא לעתיד וכאמא בהתהוות מה היית רוצה לראות?

אנסטסיה מיכאלי: אני מעדיפה קודם ללדת.

אנסטסיה מיכאלי: החוק הוא לא על רגל אחת.

אנסטסיה מיכאלי: יש לנו נציגים של הלשכה המשפטית, יש לנו את ועדת האתיקה.

אנסטסיה מיכאלי: יש לנו מספיק חברות כנסת שיוכלו להמשיך לדון בזה.

אנסטסיה מיכאלי: מה אני אעשה מבחינה אישית זאת בחירה שלי.

אנסטסיה מיכאלי: אני אמשיך לעבוד.

אנסטסיה מיכאלי: אפשר לשלב את זה יחד עם ההורות.

ציפי חוטובלי: ההסדר מקובל עלייך?

אנסטסיה מיכאלי: אני בטוחה שכל אחד מאיתנו יודע לעבוד מהבית.

אנסטסיה מיכאלי: כל האפשרויות הטכנולוגיות של האינטרנט מאפשרות לנו.

אנסטסיה מיכאלי: יש לנו כאן מחלקה של מחשוב שסידרה לי שני מחשבים.

אנסטסיה מיכאלי: ביחד עם התינוק אוכל לעבוד מהבית.

אנסטסיה מיכאלי: יש את כל הדרכים להמשיך את הפעילות הציבורית.

אנסטסיה מיכאלי: יש הרבה פניות של הציבור.

אנסטסיה מיכאלי: נדהמתי לשמוע שחברות הכנסת באיטליה מקבלות 5 חודשים חופשת לידה.

אנסטסיה מיכאלי: זה הרבה.

אנסטסיה מיכאלי: זה כבוד לאישה.

אנסטסיה מיכאלי: אני מקווה שזה לא רק לחברות הכנסת.

אנסטסיה מיכאלי: ברוסיה אמהות ישבו 3 שנים בבית במימון המדינה.

אנסטסיה מיכאלי: אני מאחלת הצלחה בעניין הזה.

אנסטסיה מיכאלי: אני אשמח לתרום לכך מניסיוני.

אורית זוארץ: אנחנו שותפים למהלך של התאמת מקום העבודה לאמהות ולהורות.

אורית זוארץ: נקודת המוצא שלנו צריכה להיות לא רק לטפל ברמה הנקודתית בחברות כנסת.

אורית זוארץ: יש לנו בעיה עם סטודנטיות שלומדות ולא מכירים בחופשת לידה.

אורית זוארץ: יש עוד נושאים שקשורים להורות.

אורית זוארץ: כדאי להציב בפנינו יעד ומטרה לקדם מקומות עבודה למשפחה ולאמהות.

אורית זוארץ: צריך לראות את זה כחלק מתהליך רחב בכל תחומי החיים.

אורית זוארץ: יש לנו הזדמנות פז לעשות את זה.

אנסטסיה מיכאלי: שדולת הנשים פנתה אלינו בעניין שנוגע לקיצוץ דרמטי בגובה מענק הלידה.

אנסטסיה מיכאלי: יש הרבה אמהות שנפגעות מזה.

אנסטסיה מיכאלי: לא רק נשים, גם גברים.

אנסטסיה מיכאלי: יש חלוקה בין נשים לגברים.

אנסטסיה מיכאלי: מה קורה כאשר הגבר עובד ואשתו סטודנטית?

אנסטסיה מיכאלי: מה יהיה במצב שהיא יולדת?

אנסטסיה מיכאלי: אלה דברים קטנים שצריך לחשוב עליהם.

ציפי חוטובלי: אנחנו נדון בנושא הכללי של חופשת לידה ולמי היא מגיעה בדיון נפרד.

ציפי חוטובלי: ציונה, אמרת שלא ראוי לעגן את זה בחקיקה ראשית.

ציונה קניג-יאיר: צריך לעגן את זה בתקנות פנימיות של הכנסת.

ציפי חוטובלי: מה מרוויחים מזה?

ציונה קניג-יאיר: יש חסרונות ויש בעייתיות בגלל אופי התפקיד.

ציונה קניג-יאיר: אני חושבת שיש דברים שצריכים לתקן בחוק עבודת נשים, כמו חופשת הלידה של הגבר.

ציונה קניג-יאיר: אני מאוד מעריכה אותך, חברת הכנסת אנסטסיה מיכאלי.

ציונה קניג-יאיר: הוכחת שאת סוג של סופר אישה, שאת אשת על, אבל אני מאוד חוששת מהמסר שיצא כאן מהכנסת אם תעגנו את העובדה שנבחרות ציבור יכולות לעבוד הבית.

ציונה קניג-יאיר: זה מסר מאוד בעייתי.

ציונה קניג-יאיר: רוב הנשים מסתכלות על הכנסת כדוגמה.

ציונה קניג-יאיר: אם ייצא מפה מסר שאפשר להמשיך לעבוד מהבית זה יהיה מדרון חלקלק לקבוע שאפשר לחזור לעבודה אחרי חודשיים.

ציפי חוטובלי: שרת המשפטים של צרפת חזרה מהר מאוד לעבודה אחרי הלידה.

ציונה קניג-יאיר: יש לזה השלכות.

ציונה קניג-יאיר: לא כאן לעשות את זה.

ציונה קניג-יאיר: יש בחירה לכל אישה לנהוג כפי שהיא רוצה.

ציונה קניג-יאיר: לצאת בהצהרה שחברת כנסת יכולה וצריכה להמשיך את העבודה מיד אחרי הלידה זה מסר מאוד בעייתי.

אנסטסיה מיכאלי: אני מסכימה איתך.

אנסטסיה מיכאלי: זו מתנה להיות אמא.

אנסטסיה מיכאלי: צריך לחוש את זה ב100%.

אנסטסיה מיכאלי: התגובה שלך מצוינת.

אנסטסיה מיכאלי: זה מקובל עלי מכל הבחינות.

ציונה קניג-יאיר: ועדת האתיקה היא לא המקום לדון בדבר הזה.

ציונה קניג-יאיר: אני חושבת שצריך להעביר את זה למקום יותר מקצועי.

ציונה קניג-יאיר: כיוון שזאת הפעם הראשונה שהנושא נדון בכנסת יש חשיבות עליונה שהדבר הזה ייעשה בצורה מקצועית על ידי ועדה מקצועית.

ציונה קניג-יאיר: צריך להגיע לאותם נהלים ראויים ונכונים שאני לא בטוחה שצריכים להיות בחקיקה ראשית.

ציונה קניג-יאיר: יש חלק גדול לגברים בסיפור הזה, אם כבני זוג של חברות כנסת, אם כחברי כנסת שצריכים לתת את הדעת.

ציונה קניג-יאיר: לא בטוח שאותו פתרון יכול לחול על שני המגזרים.

נסים זאב: זה לא נושא לוועדת האתיקה.

נסים זאב: מן הראוי שהדיון הזה יהיה פה.

נסים זאב: צריך לתת לזה מעמד מיוחד כי זה נושא מיוחד.

נסים זאב: אני שמח שלא החמצתי את הדיון.

נסים זאב: זו ברכה.

נסים זאב: זה הרבה מעבר לנושא הכספי מי ישלם, אם הפרלמנט או הביטוח הלאומי.

נסים זאב: זה שישנן חברות כנסת, אמהות בישראל זה מעביר את המסר לבנות ישראל איך בת ישראל צריכה להיות, איך לבנות את ביתה, איזה בית יהודי צריך להיות.

נסים זאב: זה הרבה מעבר לצד הכספי שאני מאמין שהכנסת תשלם או הביטוח הלאומי.

ציפי חוטובלי: כדי שזה יגיע למדרגה הגבוהה הזאת של מסר חברתי חשוב שנשים תוכלנה להיות אמהות.

ציפי חוטובלי: הדיון הזה בחופשת הלידה הוא לא על מי ישלם, אלא על איזה מסר שולחים לחברה והאם חופשת הלידה מוכרת או לא.

ציפי חוטובלי: אנחנו לא רואים את זה במסגרת לגיטימציה להיעדרות מעבודה.

נסים זאב: לא יכול להיות שתהיה אפליה לגבי חופשת לידה בין חברות כנסת לשאר העובדות.

נסים זאב: אם היא הייתה עובדת במקום אחר היו לה את אותן זכויות.

נסים זאב: אני חושב שהדבר המרכזי שיטריד זה לא יום אחרי הלידה אלא שבועיים, שלושה אחרי הלידה כשחברת הכנסת תשמע את הנושאים שעולים בכנסת ותרצה לבוא לפרלמנט ולהצביע.

נסים זאב: האם דינה שווה לעובד שחוזר לעבודתו?

נסים זאב: האם להשאיר את האופציה פתוחה להחלטתה האישית?

נסים זאב: היא תגיד שהיא מוכנה.

נסים זאב: התפקיד שלה הוא יותר מחייב, יותר נחוץ.

נסים זאב: מבחינת לוח הזמנים וחופשת הלידה מה שקיים במקומות אחרים צריך לחול על נשות הכנסת.

נסים זאב: אני חושב שצריך לתת להן אפשרות לבוא לכנסת ולהצביע במליאה ובוועדות.

נסים זאב: צריך לאפשר לה את הבחירה כך שהיא תוכל לבוא לכנסת ולהצביע בדיונים שחשובים לסיעה.

נסים זאב: לא לקפח אותה בעניין הזה.

אנסטסיה מיכאלי: העבודה בבית הרבה יותר קשה.

אנסטסיה מיכאלי: העבודה בכנסת יותר קלה.

אנסטסיה מיכאלי: אני נחה פה הרבה יותר.

אנסטסיה מיכאלי: אמנם אני עובדת כאן יותר מבחינת המוח והמחשבה, אבל פיזית זה יותר קל.

אנסטסיה מיכאלי: אני ראיתי אישה בפרלמנט ששמה את התינוק שלה על השולחן.

אנסטסיה מיכאלי: אני אחרי חופשת לידה הבאתי את הילדה שלי לצילומים.

אנסטסיה מיכאלי: האם אפשר להביא תינוק לכנסת?

אנסטסיה מיכאלי: נגיד שהוא ישן ואפשר להשאיר אותו בחדר.

אנסטסיה מיכאלי: ראיתי את זה.

אנסטסיה מיכאלי: מבחינתי אני יכולה לעבודה.

ציפי חוטובלי: לא היינו רוצים לפגוע בעצם העיקרון הבסיסי של לתת לאישה שיולדת את האפשרות לבלות 100% עם התינוק שנולד.

ציפי חוטובלי: אפשר לדבר על היערכות של מקומות העבודה לגבי ילדים ותינוקות וכל מה שכרוך בחודשים הראשונים אחרי הלידה.

ציפי חוטובלי: לפני שנבחרתי אמרו לי שהילדים הקטנים שלי יחכו מחוץ לחדרי הוועדות.

ציפי חוטובלי: השאלה של איך אפשר לשלב את זה בתוך מקום העבודה זאת שאלה מעניינת.

ציפי חוטובלי: לגבי המסר החברתי של נשים שיגידו שהן עובדות כרגיל יש בעיה.

ציפי חוטובלי: לא כל אישה בכל מקום יכול ה להרשות את זה לעצמה.

נסים זאב: לכן דינה של חברת כנסת הוא לא כמו של עובדת רגילה.

נסים זאב: היא לא עובדת מהשורה, היא נבחרת ציבור.

נסים זאב: צריך לאפשר לה את הזכות לבוא להצביע.

נסים זאב: אם היא רואה את ההצבעה כדבר חשוב צריך לאפשר לה את זה.

נסים זאב: ענת הופמן הייתה מביאה את התינוק למקום העבודה.

שלמה מולה: הנושא העיקרי הוא מעמדן של נשים בכלל.

שלמה מולה: גם אם ניגשים לחקיקה ראשית, משנית או תקנון בכנסת אנחנו צריכים להסתכל קדימה ולראות לאן אנחנו רוצים להגיע.

שלמה מולה: אם רוצים להגיע למהפכה אמיתית, שאליה אני שואף, אנחנו לא יכולים לקחת נושא שקשור רק לשתי חברות כנסת שכל אחד מאיתנו מאוד מעריך.

שלמה מולה: זה לא עניין לוועדת האתיקה לעסוק בו.

שלמה מולה: ועדת האתיקה תעסוק בחברי הכנסת שסרחו.

שלמה מולה: פה המקום הראוי לדון בנושא כזה.

שלמה מולה: טוב שהדיון מתקיים בגלל חשיבות הנושא, בגלל התקדים שיכול להיות בנושא הזה, בגלל שנבחרות ציבור הן זרקור לציבור כולו.

שלמה מולה: שלא יגידו שלחברות הכנסת נתנו זכויות יתר לעומת נשים אחרות.

שלמה מולה: הייתי חושב על הקמת ועדה שתשלב אנשי אקדמיה, מומחים בתחום של דיני עבודה, חוק ומשפט שיביעו את דעתם.

שלמה מולה: יש פה סקירה של מה קורה במדינות אחרות.

שלמה מולה: לא בטוח שמעמד נשים במדינה מסוימת זהה למה שקורה אצלנו.

שלמה מולה: הסינכרוניזציה לא תמיד נכונה.

שלמה מולה: אני הייתי בא ואומר שלעת עתה רק נקבל תקופת מעבר לגבי חברות הכנסת שעומדות ללדת.

שלמה מולה: כנבחרי ציבור אנחנו צריכים ליצור את האיזון לתקופת המעבר.

שלמה מולה: לא הייתי רץ היום להציע הצעת החוק כי יכול להיות שזאת טעות.

שלמה מולה: הייתי תומך בהקמת ועדה מקצועית שתתן לנו חוות דעת.

שלמה מולה: יכול להיות שהכנסת לא צריכה להיות חלוצה רק לחברות כנסת.

שלמה מולה: יש עוזרות פרלמנטריות שיש להן ילדים קטנים.

שלמה מולה: למה לא להקים מעון בתוך הכנסת?

שלמה מולה: יש לי הצעת חוק להקים מעונות במקומות העבודה.

שלמה מולה: אני מניח שתהיה עמדת נגד כי זה יעלה הרבה כסף.

שלמה מולה: אני לא אומר שהמעון יוקם באגף הוועדה בקומה השנייה, אבל הכנסת גדולה.

שלמה מולה: צריך לחשוב בכיוון הזה כשמדברים על מהפיכה.

ציפי חוטובלי: נתחיל קודם מחופשת הלידה, אחר כך נגדל עם הילדים.

שלמה מולה: בשלב הזה צריך לייצר תקופת מעבר שמאפשרת לחברות הכנסת להיות גם אמהות במשרה מלאה וגם למלא את תפקידן כשליחות ציבור.

שלמה מולה: לגבי החקיקה הייתי מתקדם עם ועדה מקצועית.

שלמה מולה: אני מקווה שהמהפכה תביא לתוצאות.

עידית מילמן: שדולת הנשים שלחה את המכתב ליושבת ראש ועדת האתיקה בעניין חופשת לידה לחברות כנסת.

עידית מילמן: המכתב פה הוא מכתב תשובה.

עידית מילמן: זה נעשה על מנת לתת פתרון מיידי לחברות הכנסת הנוכחיות, מתוך מחשבה שהנושא צריך להגיע להסדר חקיקתי.

עידית מילמן: אנחנו רואות צורך להדגיש שחברות כנסת או חברות ציבור צריכות לממש את הצורך שלהן.

עידית מילמן: על מנת לעודד נשים צעירות להיכנס לפוליטיקה יש לדאוג שלא תפגע זכותן בחופשת לידה.

עידית מילמן: פגיעה כזאת תפגע בקידום של נשים, תפגע בנבחרות הציבור ועלולה להוביל למסר בעייתי למעסיקים.

עידית מילמן: אנחנו חושבות שצריך לקבוע לוח זמנים עם ועדה שתבחן ורק אז נגיע להסדר שיתאים לכולם ויכלול גם נבחרות ציבור אחרות.

עידית מילמן: אנחנו מקוות שזה יגיע לרשויות מקומיות ולגופים אחרים.

ציפי חוטובלי: האם יש תקדימים לגבי נבחרות ציבור אחרות?

ארבל אסטרחן: אנחנו לא מכירים.

עידית מילמן: יש שופטות שנהלים פנימיים מעגנים את הזכות שלהן לצאת לחופשת לידה.

עידית מילמן: אלו הוראות מיוחדות.

עידית מילמן: יש שם התייחסות מיוחדת שנותנת להן חופשת לידה.

עידית מילמן: זה לא מכוח חוק עבודת נשים.

עידית מילמן: זה מעמד אחר.

ארבל אסטרחן: מבירור שערכתי עולה שכשחבר כנסת נמצא במילואים הכנסת משלמת.

מיכל יודין: צריך לקצוב את הזמן לוועדה כדי לבוא עם פתרונות שלא ישקפו רק את המצב הנוכחי של שתי חברות כנסת.

מיכל יודין: אנחנו מקוות לראות הרבה יותר נשים בכנסת הבאה.

מיכל יודין: אני יכולה לומר שבבחירות האחרונות היו הרבה נשים צעירות שהתמודדו ולא נכנסו.

מיכל יודין: נקווה שייכנסו בפעם הבאה.

מיכל יודין: צריך שבכנסת יקימו מעון ומסגרת לטיפול בילדים.

מיכל יודין: הכנסת צריכה להוות דוגמה לכל מקום עבודה בישראל.

ציפי חוטובלי: בקדנציה הקודמת הייתה יוזמה של דליה איציק להקים מעון.

ציפי חוטובלי: זה כשל.

מיכל יודין: כשיהיו הרבה יותר נשים בכנסת גם יעברו הרבה יותר חוקים והכנסת תייצג את העם בצורה יותר ראויה.

מיכל יודין: צריך לקצוב את הזמן של הוועדה ולעשות את זה בפשטות, לא לסבך את זה עם סעיפים ופרטי סעיפים.

מיכל יודין: תמיד הכל מורכב יותר מידי.

מיכל יודין: צריך לפשט את אותן זכויות.

מיכל יודין: חברות הכנסת עובדות קשה והרבה.

מיכל יודין: הן נבחרו להיות פה.

מיכל יודין: הן צריכות שתהיה פה מסגרת.

מיכל יודין: יש קצינות צה"ל שמביאות את הילד שלהן לצבא.

מיכל יודין: זאת הבחירה שלהן.

ציפי חוטובלי: עם כל הרצון להקים פה מעון, צריך לעשות את ההפרדה בין מקום העבודה לחממה הביתית.

שלמה מולה: הכל מבחירה.

ציפי חוטובלי: אני לא יודעת אם המסר החברתי הזה נכון.

ציפי חוטובלי: גם ככה שעות העבודה הן ארוכות.

ציפי חוטובלי: צריך לאפשר לאישה לגדל את הילד שלה בביתה.

מיכל יודין: במידה והיא בוחרת.

ציפי חוטובלי: זה סוג של מסר שאומר שעין אחת במקום העבודה, עין אחת אצל הילדים.

ציפי חוטובלי: הייתי מפרידה את הדיון כרגע בין מעונות ילדים ואיך היינו רוצים שסביבת העבודה תיראה, לבין השאלה העקרונית של חופשת לידה.

ציפי חוטובלי: אני מסכימה, מיכל, לא צריך לעשות מזה סיפור.

מיכל יודין: אולי אפשר לקבל משהו מצה"ל.

מיכל יודין: אפשר לקבל חלק מההצעות מצה"ל לגבי איך ניתן להסדיר את זה.

ציפי חוטובלי: מה מקובל בצה"ל בנושא הזה?

מיכל יודין: האישה בוחרת אם להיות בבית או להביא את הילד.

ציפי חוטובלי: אני לא חושבת שיש דמיון בין נבחר ציבור לאיש צבא.

מיכל יודין: זה לא דמיון.

מיכל יודין: אני רואה חברות כנסת כעובדות, לא רק כנבחרות ציבור.

מיכל יודין: הן עובדות יותר קשה מחברי הכנסת.

מיכל יודין: הן צריכות לקבל את מלוא הזכויות.

אורית זוארץ: מדובר פה בעניין כספי ובמשאבים.

אורית זוארץ: צריך לתת על זה את הדעת.

אורית זוארץ: מדובר בחלוקת משאבים והאם הנשים יכולות לממש .

אורית זוארץ: הציר השני הוא ראייה מערכתית של התאמת מקומות העבודה להורות על ידי הקמת מעון או כל דבר אחר.

אורית זוארץ: גם כאן צריך להקים צוות חשיבה שיבחן את זה קצת יותר לעומק.

אורית זוארץ: ניתן להתאים את מקום העבודה להורות על ידי שינוי סדר היום.

אורית זוארץ: זה דיון אחר שצריך לקיים אותו.

אורית זוארץ: ניתן לקצר את שעות העבודה, לא לקבוע ישיבות לשעות מאוחרות.

אורית זוארץ: זה דיון אחר שנצטרך לתת עליו את הדעת.

אורית זוארץ: מדברים על שינוי חברתי והתאמת מקומות העבודה לא רק בנושא של לידה.

יפעת זמיר: הדיון הזה מציף תפישות חברתיות לגבי מיקומה של האישה בחברה העובדת.

יפעת זמיר: אנחנו הן אלו שיש להן את האמצעי לתת את ההזנה לילדים.

יפעת זמיר: מצד אחד יש לנו זכות, מצד שני הזכות הזאת מובילה בעקבותיה לדילמה במקומות העבודה.

יפעת זמיר: הכנסת מהווה סוג של בבואה לחברה.

יפעת זמיר: עליה חלה החובה לשמש כמובילת דרך בחקיקה.

יפעת זמיר: נסים זאב מבין את החשיבות.

יפעת זמיר: הוא רואה את האחוזים.

יפעת זמיר: אני רוצה שהוא ישים בסיעתו נשים שישבו בבית המחוקקים הישראלי.

יפעת זמיר: נשים בכנסת יכולות וצריכות להוות דוגמה לכל הציבור הישראלי.

יפעת זמיר: מכאן חשיבותו של הדיון הזה.

יפעת זמיר: צריך שתהיה ועדה מקצועית.

יפעת זמיר: צריך לייצר סוג של סדר יום שמתעסק בדילמה הזאת.

יפעת זמיר: זאת דילמה רחבה.

יפעת זמיר: אנחנו 61 שנה קיימים ויש רק 21 נשים חברות כנסת.

יפעת זמיר: זה המספר הכי גדול של נשים שהיה בפרלמנט הישראלי.

יפעת זמיר: אני מברכת אותך על המינוי שלך כיושבת ראש הוועדה ושמכאן יצא שינוי לכל קצוות הארץ.

דבי אליעזר: יש את הזכות הבסיסית לחופשת לידה.

דבי אליעזר: אני לא חושבת שהמקום הנכון הוא בחוק עבודת נשים.

דבי אליעזר: זה חל על עובד ומעביד.

דבי אליעזר: נכון שהפסיקה באה ומרחיבה מי הוא עובד לצורך חוק זה או אחר.

דבי אליעזר: הדרך הנכונה זה עיגון מיוחד לפי אפיון של התפקיד של הכנסת.

דבי אליעזר: בקשר לסעיף 6ח לחוק עבודת נשים שמדבר על הזכות של הגבר לחופשת לידה, צריך לעשות חושבים.

דבי אליעזר: זה לא רק בקשר לחבר כנסת, זה גם לסטודנטים.

דבי אליעזר: החוק לא מתייחס לזכותו של בן הזוג של עובדת עצמאית.

דבי אליעזר: עולה ספק בחוק עצמו אם לבן זוג של עובדת עצמאית יש זכות לצאת לחופשת לילדה.

דבי אליעזר: יש זכות.

דבי אליעזר: לא בטוח אם יש זכות לצאת לחופשת לידה.

ציפי חוטובלי: תוך כדי הדיון עלו כמה סוגיות מאוד מעניינות שאולי הדיון בהן יהיה בדיון המשך.

ציפי חוטובלי: יש נושא מאוד חשוב שהוועדה קבעה על עצמה לעשות, שזה כל העניין של אכיפת חוקי הריון.

ציפי חוטובלי: יש מגמה מדאיגה של נשים שמפוטרות בניגוד לחוקי המגן.

ציפי חוטובלי: אולי ראוי לקיים את הדיון היותר רחב במסגרת אחד הדיונים כאן בוועדה ובתוכו לכלול את נושא חופשת הלידה.

ציפי חוטובלי: נציבות שירות המדינה הקימה ועדה להתאמת הורות.

ציפי חוטובלי: הוועדה עוסקת בהתאמת שירות המדינה להורות ואיך כל שירות המדינה מתאים את עצמו לאמהות ולהורים בכלל.

ציפי חוטובלי: הוועדה נמצאת בשלבי עבודה.

ציפי חוטובלי: אנחנו נשמח להזמין את הנציגים כדי להציג את הדוח המלא ואת ההמלצות.

ציפי חוטובלי: זה עונה על הסוגיה היותר רחבה בנושא הכללי של התאמת מקום העבודה של שירות ציבורי בדרג הכי גבוה להורות ומשפחה.

ציפי חוטובלי: זה נושא חשוב.

ציפי חוטובלי: נשאיר את זה כנושא נפרד.

ציפי חוטובלי: לעניין החברתי.

ציפי חוטובלי: יש כאן הרבה מאוד מחסומים פסיכולוגיים שצריך לשבור.

ציפי חוטובלי: יש הרבה עבודה חברתית.

ציפי חוטובלי: מעטות הנשים שרק התמריץ הזה שיש להן יגרום להן לעשות את השינוי של כניסה למעגל החיים הציבוריים.

ציפי חוטובלי: הייתי דנה על מנהיגות של נשים צעירות, איך מעודדים נשים צעירות להיכנס לזירות גבריות.

ציפי חוטובלי: זה דיון אחר.

ציפי חוטובלי: עלתה שאלה לגבי תפקיד הוועדה למעמד האישה, האם לעסוק בפריפריה של החברה או להעצים נשים לעמדות מפתח בחברה.

ציפי חוטובלי: שני הנושאים חשובים.

ציפי חוטובלי: אני רואה בדיון הנקודתי הזה בנושא חופשת הלידה קריאת כיוון.

ציפי חוטובלי: עצם היותן של נשים אמהות תורם לחברה.

ציפי חוטובלי: בכל מקום שבו אדם נמצא הוא תורם מהפרספקטיבה האישית שלו.

ציפי חוטובלי: הייתי מצמצמת ואומרת שסוגיית חופשת הלידה צריכה לעבור תיקון.

ציפי חוטובלי: אני לא חושבת שצריכה לקום ועדה.

ציפי חוטובלי: זה לא סיפור לוועדה.

ציפי חוטובלי: ועדות מעצם טבען לוקחות זמן.

ציפי חוטובלי: מהדברים שנשמעו כאן אפשר להבין את הכיוונים, אפשר להבין את הסוגיות שדרושות.

ציפי חוטובלי: במידת הצורך נביא לתיקון בתקנות או בחקיקה ראשית.

ציפי חוטובלי: אני מודה לכולם.

ציפי חוטובלי: הוועדה תתכנס בשבוע הבא.